रामटेक।
16 वर्षीय किशोर एक खेत में भैंस और बकरियों को चरा रहा था, इसी दौरान रविवार 3 अक्टूबर को शाम करीब 4.30 बजे रामटेक शहर के पास चौघान (रामपुरी रिठी) में बिजली गिरने से उसकी मौत हो गई। मृतक की पहचान सुशील कालिदास नागोसे के रूप में हुई, जिनके माता-पिता खेती का काम करते हैं। उसका एक भाई और दो बहनें हैं। वह चौघान में अपने परिवार के साथ रह रहा था।
दोपहर के करीब चार बजे थे। मृतक सुशील नागोसे चौघान के निकट रामपुरी (रिठी) खेत में बकरी-भैंस चर रहा था। उसी समय बिजली गिरी और उसकी मौके पर ही मौत हो गई। मृतक 10 वीं कक्षा में पढ़ रहा था। उसके असामयिक निधन से चौघान में शोक व्याप्त है।सोनघाट ग्राम पंचायत के उप सरपंच नीलकंठ महाजन ने मृतक के परिवार के प्रति संवेदना व्यक्त की है। रामटेक के पुलिस निरीक्षक प्रमोद मकेश्वर के मार्गदर्शन में हेडकॉन्स्टेबल राजेंद्र अडामे मामले की जांच कर रहे है।